**Հիմնավորում**

«**Հայաստանի Հանրապետությունում թմրամոլության, ինչպես նաև** թմրամիջոցների, հոգեմետ (հոգեներգործուն) նյութերի **ապօրինի շրջանառության դեմ պայքարի ազգային ռազմավարությունը հաստատելու մասին**» ՀՀ կառավարության որոշման նախագծի ընդունման անհրաժեշտության վերաբերյալ

**1. Ընթացիկ իրավիճակը և իրավական ակտի ընդունման անհրաժեշտությունը**

ՀՀ կառավարության որոշման նախագիծը (այսուհետ` նախագիծ) մշակվել է Հայաստանի Հանրապետության տարածքում թմրամոլության, ինչպես նաև թմրամիջոցների, հոգեմետ (հոգեներգործուն) նյութերի ապօրինի շրջանառության դեմ պայքարի կանոնակարգման հարցերը հստակեցնելու նպատակով։

Հայաստանի Հանրապետությունում թմրամոլության, ինչպես նաև թմրամիջոցների, հոգեմետ (հոգեներգործուն) նյութերի ապօրինի շրջանառության դեմ պայքարի ազգային ռազմավարությունը (այսուհետ՝ Ռազմավարություն) թմրամոլության, ինչպես նաև թմրամիջոցների, հոգեմետ (հոգեներգործուն) նյութերի ապօրինի շրջանառության դեմ պայքարի ոլորտում Հայաստանի Հանրապետությունում վարվող պետական քաղաքականության մշակմանն ու կենսագործմանը նպատակաուղղված հիմնարար փաստաթուղթ է։ Այն ուղղված է թմրամիջոցների, հոգեմետ (հոգեներգործուն) նյութերի, դրանց պրեկուրսորների, պատրաստուկների, համարժեք նյութերի (անալոգների) և ածանցյալների ապօրինի շրջանառության հակազդման ոլորտում պետական իշխանության մարմինների գործունեության համակարգմանը, պետական և հասարակական անվտանգության մակարդակի բարձրացմանը, թմրամիջոցների ապօրինի շրջանառության դեմ արդյունավետ պայքարի կազմակերպմանը, ինչպես նաև թմրամիջոցների, հոգեմետ (հոգեներգործուն) նյութերի և պրեկուրսորների օրինական շրջանառության կարգավորմանը:

**2. Առաջարկվող կարգավորման բնույթը.**

Նախագծով նախատեսվում է ստեղծել այնպիսի ծրագիր, որով առաջնորդվելով Հայաստանի Հանրապետությունում թմրամիջոցների, հոգեմետ (հոգեներգործուն) նյութերի, ածանցյալների, դրանց պատրաստուկների և համարժեք նյութերի (անալոգների) շրջանառության կանոնակարգման և ապօրինի շրջանառության կանխարգելմանն ուղղված խնդիրները կդիտարկվեն և համապարփակ լուծումներ կստանան։ ։ Թմրամոլության և թմրամիջոցների ապօրինի շրջանառության դեմ պայքարի կազմակերպումը նպատակ ունի հանրապետության ազգաբնակչությանը զերծ պահել թմրամիջոցների, հոգեմետ (հոգեներգործուն) նյութերի, դրանց պրեկուրսորների, պատրաստուկների, համարժեք նյութերի (անալոգների) և ածանցյալների ապօրինի շրջանառությամբ և օգտագործմամբ պայմանավորված բացասական ազդեցությունից և դրա վնասակար հետևանքներից` նկատի ունենալով, որ դրանց ապօրինի շրջանառությունը զգալի վնաս է հասցնում ազգի գենոֆոնդին, երկրի տնտեսությանը, հասարակության անվտանգությանը և իրավակարգին:

**3. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Որոշման նախագիծը չի բխում ռազմավարական փաստաթղթերից:

**4. Ակնկալվող արդյունքը**

Նախագծի ընդունման արդյունքում կուժեղացվի հսկողությունը թմրամիջոցների, հոգեմետ (հոգեներգործուն) նյութերի, ածանցյալների, դրանց պատրաստուկների և համարժեք նյութերի (անալոգների) շրջանառության նկատմամբ, կբարձրանա անօրինական շրջանառության դեմ պայքարի արդյունավետությունը

**5. Նախագծի մշակման գործընթացում ներգրավված ինստիտուտները և անձինք.**

Իրավական ակտի նախագիծը մշակվել է Հայաստանի Հանրապետության ներքին գործերի նախարարության կողմից:

**ՀՀ ներքին գործերի նախարարություն**